غفور غلام

غفور غلام () (پیدائش: 10 مئی 1903ء - وفات: 10 جولائی 1966ء) ازبکستان کے قومی شاعر، ناول نگاراور مترجم تھے۔ انھیں ناول Shum bola کی وجہ سے عالمی شہرت حاصل ہوئی۔

غفور غلام مترجم کے طور پر مشہور و معروف ہیں۔ انھوں نے ملکی اور غیر ملکی ادیبوں خاص کر الیکزاندرپشکن، شیکسپیئر، سعدی شیرازی، ولادیمیرمایاکوفسکی کی تخلیقات کو ازبک زبان کا جامہ پہنایا۔ اس کے علاوہ آپ حمزہ حکیم زادہ نیازی کے ساتھ جدید ازبک شاعری کے بانی کہلائے جاتے ہیں۔ آپ کو ریاستی اسٹالن انعام اور ازبکستان کے قومی شاعر کے خطاب سے نوازا گیا۔

 حالات زندگی 
غفور غلام ازبکستان کے دارالحکومت تاشقند میں 10 مئی 1903ء کو غریب خاندان میں پیدا ہوئے۔ 9 سال عمر میں والد کا انتقال ہو گیا۔ ابتدائی تعلیم نام نہاد قدیم اسکول میں حاصل کی۔ بعد ازاں غیر روسیوں کے لیے ترکستان میں قائم روسی اسکول میں داخل ہوئے۔ اساتذہ کا ٹریننگ کورس مکمل کرنے کے بعد استاد مقرر ہوئے۔ 1923ء میں یتیم خانے کے شعبۂ نصاب کے سربراہ مقرر ہوئے۔

غفور غلام کی شاعری نے ازبک ادب کو سب سے زیادہ متاثر کیا۔ ان کی نظمیں "Sen yetim emassan", "Men yahudiy", "Soginish", "Bizning ko'chada ham bayram bo'lajak", "Yigitlarga", "Vaqt", "Suv va nur", "Kani mening yulduzim" ازبک ادب میں سنگِ میل کی حیثیت رکھتی ہیں۔ غفور غلام بحیثیت ناول نگار ایک خاص مقام رکھتے ہیں۔ ان کے ناول Tirilgan Murda", "Netay", "Yodgor", "Shum bola" ازبک ادب کے پہچان ہیں۔ خاص کر "Shum bola" کو عالمی شہرت حاصل ہے۔ اس کے علاوہ انھوں نے الیکزاندر پشکن، شیکسپیئر، سعدی شیرازی اور ولادیمیر مایاکوفسکی کی تخلیقات کو ازبک زبان میں ترجمہ کیا۔

غفور غلام کو 1943ء میں ازبکستان سائنس اکادمی کا رکن اور 1963ء میں ازبکستان کے قومی شاعر کے خطاب سے نوازا گیا۔ اس کے علاوہ آپ کو لینن انعام، آرڈر آف میرٹ اور ریاستی اسٹالن انعام اور بہت سے دوسرے انعامات و اعزازات سے نوازا گیا۔

 تخلیقات 
 نظمیں 
 Sen yetim emassan
 Men yahudi
 Soginish
 Bizning ko'chada ham bayram bo'lajak
 Yigitlarga
 Vaqt
 Suv va nur
 Kani mening yulduzim

 ناول 
 Tirilgan Murda
 Netay
 Yodgor
 Shum bola

 اعزازات 
 1943ء -رکن ازبکستان سائنس اکادمی 
 1946ء -ریاستی اسٹالن انعام 
 لینن تمغا 
 1963ء ازبکستان کا قومی شاعر
 1970ء - لینن انعام 
 2000ء - آرڈر آف میرٹ 

 وفات 
غفور غلام 63 سال کی عمر میں 10 جولائی 1966ء کو تاشقند، ازبکستان، سوویت یونین میں وفات پا گئے۔

 حوالہ جات 

زمرہ:1903ء کی پیدائشیں
زمرہ:1966ء کی وفیات
زمرہ:ازبکستان کی شخصیات
زمرہ:ازبکستان کے شعراء
زمرہ:ازبکستانی افسانچہ نگار
زمرہ:ازبکستانی شعراء
زمرہ:ازبکستانی مترجمین
زمرہ:ازبکستانی مصنفین
زمرہ:ازبکستانی ناول نگار
زمرہ:بیسویں صدی کے ازبکستانی شعرا
زمرہ:بیسویں صدی کے افسانہ نگار
زمرہ:بیسویں صدی کے شعرا
زمرہ:بیسویں صدی کے مترجمین
زمرہ:بیسویں صدی کے مرد مصنفین
زمرہ:بیسویں صدی کے ناول نگار
زمرہ:سوویتی مصنفین
زمرہ:بیسویں صدی کے ازبکستانی مصنفین
زمرہ:تاشقند کی شخصیات
زمرہ:ازبکستانی مرد شعرا
زمرہ:تاشقند کی وفیات